DE CORNEILLE DE SCHEPPER. 213 



Le x""^ d'octobre je sortis de Vienne, et en toute diligence me transportay 

 vers Bruxelles, en Brabant, d'où je fus tost après, par la royne Marie, 

 lors gouvernante des Pays-Bas, envoyé vers l'Empereur, que je trouvay à 

 Mocon, en Aragon, et après avoir donné à son Impériale Majesté, du faict 

 de mon ambassade compte particulier, je fus par icelle renvoyé vers le 

 Grand Turcq avec la charge que voirez cy après ; et arrivay le vm""' de 

 febvrier de l'an 1554, en la ville de Praga en Bohême, et après avoir esté 

 despéché du roy Ferdinande, me mis en chemin vers Turcquie. 



(Icy ne se mettent les voyages de Flandres, de Hispaignes, nij de Praga, pour 

 ce quilz sont assez notoires.) 



XV°. Februarii anno 1S34. — Je partis de la ville de Praga, et arrivay 

 en la ville de Melitza; de là je veins à Thabor, de là à Pudonicum, de là 

 en la ville de Lanel , qui termine la Bohême du pays d'Austriche, et veins 

 le xvm"'^ dudict mois en la ville de Steyer, qu'est très-belle, plaisante et 

 agréable. La rivière de Styra passe par ceste ville, les eaues de ceste rivière 

 sont aigres, et pour ce se font illecq des bons cousteaux et espées, et y at 

 plusieurs moulins servantz à ce seul effectz. 



XIX°. — Arrivasmes en ung villaige appelle Weysenbach , et de là en la 

 ville de Hontsmarckt, où commence la province de Styria; de là sommes 

 venuz à Nieumarckt, où commence la Charinthia % de là à Frisach; de là 

 à Felkemarkt, où se trouva au souper avecq moy ung homme docte de 

 Rome, qui me donna ceste recepte : l'eau tirée en la minuict d'ung samedy 

 de quatre temps, sans que personne y soit présent, demeure tousiours 

 bonne; elle est proffictable contre toutes chaleurs hastives et contre dou- 

 leurs de testes et cathares. 



XXIIl". — Continuant mon chemin par lieux montaigneux et bien 

 diflicilz, parveins en la ville de Capell, et le lendemain passay plusieurs 

 fois la rivière de Cancer, non sans très-grand dangiers, au moyen qu'à 

 raison des neiges qui se fondoyent, elle estoit merveilleusement enflée, 

 jusques à ce qu'arrivay en la ville de Crainburg, qu'est soubz la juridic- 

 tion et soubz la province de Carniolo , où ayant changé de chevaulx, je 



' Carinlhie. 



